22.9.2022
SL
Uradni list Evropske unije
C 363 A/11
Za sestavo rezervnih seznamov bo natečajna komisija pregledala dokumentacijo kandidatov, ki bodo med najboljšimi po številu točk, v padajočem vrstnem redu števila zbranih točk, dokler ne bo doseženo želeno število uspešnih kandidatov za posamezno področje.
Dokumentacija preostalih kandidatov se ne bo pregledala.
Na rezervnih seznamih za posamezna področja bodo zato samo imena tistih kandidatov, ki izpolnjujejo pogoje za pripustitev k natečaju, ki bodo zbrali vsaj zahtevano najmanjše število točk pri vseh testih in bodo pri testih za oceno splošnih kompetenc in kompetenc z zadevnega področja med najboljšimi po skupnem številu točk (od možnih 170 točk).
Teh 170 točk je vsota največjega možnega števila točk pri testih za oceno splošnih kompetenc (70) in razgovoru o zadevnem področju (100).
Seznami imen bodo sestavljeni po abecednem redu.
Rezervni seznami bodo na voljo službam, ki zaposlujejo.
Vsi kandidati, ki bodo opravljali teste v ocenjevalnem centru, bodo prejeli spričevalo kompetenc s kvalitativnimi povratnimi informacijami natečajne komisije.
Spričevala kompetenc uspešnih kandidatov bodo na voljo tudi službam, ki zaposlujejo.
Vključitev na rezervni seznam še ne daje pravice do zaposlitve ali zagotovila zanjo. 5.
ENAKE MOŽNOSTI IN RAZUMNA PRILAGODITEV
Urad EPSO si prizadeva za uporabo politike enakih možnosti za vse kandidate.
Kandidati, ki imajo invalidnost ali zdravstveno stanje, ki bi lahko vplivala na opravljanje testov, naj to navedejo v prijavi in sledijo postopku za uveljavljanje razumne prilagoditve, kot je opisan v splošnih pravilih, priloženih temu razpisu (glej Prilogo III, oddelek 1.3).
Po preučitvi prošnje in zadevnih dokazil urad EPSO lahko odobri razumno prilagoditev, kadar se to zdi potrebno.
Več informacij o politiki enakih možnosti urada EPSO in postopku za uveljavljanje razumne prilagoditve je na voljo na spletišču urada EPSO.